# ברכות השחר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביהדות, ברכות השחר הן ברכות הנאמרות עם שחר, עוד לפני תפילת שחרית.

## [עריכה] סדר ההשכמה על פי ההלכה

- "מודה אני" - כשקם האדם משנתו הוא אומר "מודה אני לפניך, מלך חי וקיים, שהחזרת בי נשמתי בחמלה, רבה אמונתך".
- נטילת ידיים - לאחר אמירת מודה אני נוטל האדם את ידיו 3 פעמים לסירוגין על כל יד, ולאחר מכן מברך: "ברוך אתה ה' אלוקינו מלך העולם אשר קדשנו במצוותיו וציוונו על נטילת ידיים". הנטילה באה לטהר את הידיים שנגעו ב"מקומות המכוסים" ולהוציא מהם את הרוח רעה השורה בלילה.
- ברכת אשר יצר - לאחר שהאדם הלך לשירותים ונפנה הוא נוטל ידיו פעם על כל יד, ומברך "ברוך... אשר יצר את האדם בחכמה וברא בו נקבים... רופא כל בשר ומפליא לעשות".
- אלוהי נשמה - תפילה על טהרת הנפש אצל הבורא ומה האדם יעשה בה. "נשמה שנתת בי טהורה היא... ואתה עתיד ליטלה ממני לעתיד לבוא... המחזיר נשמות לפגרים מתים".
- ברכות התורה - שלוש ברכות שלאחר אמירתן רשאי האדם לומר דברי תורה: תורה, משנה וכדו'.

  1. "על דברי תורה" (נוסח הספרדים) או "...לעסוק בדברי תורה" (נוסח האשכנזים).
  2. "והערב נא ה' אלוקינו את דברי תורתך... יודעי שמך ולומדי תורתך לשמה... המלמד תורה לעמו ישראל".
  3. "בחר בנו מכל העמים ונתן לנו את תורתו...".
  4. לאחר הברכות נהוג להוסיף קטע מן התורה (ברכת כהנים), קטע מן המשנה (רשימת מצוות ששכרן אינו ידוע (מסכת פאה א, א) וקטע מן התלמוד.

- ברכות השחר - סדרה של 15 ברכות קצרות, על מעשיו הטובים של הבורא. הראשונה שבהן מדגימה את המבנה של כולן: "ברוך אתה ה' אלוקינו מלך העולם, אשר נתן לשכווי בינה להבחין בין יום ובין לילה". ארבע הברכות שלאחר מכן ("שלא עשני גוי/גויה", "שלא עשני עבד/שפחה", "שלא עשני אישה/שעשני כרצונו") עוסקות בהודאה על תפקידו של האדם שלא נברא במעלה שונה משלו. לאחר מכן ארבע ברכות על יכולות ה' לאדם ("פוקח עוורים", "מלביש ערומים", "מתיר אסורים", "זוקף כפופים"). ברכה על העולם ("רוקע הארץ על המים"). על יכולת התנועה של האנושות ("המכין מצעדי גבר"). ברכות על כוח עם ישראל ("אוזר ישראל בגבורה", "עוטר ישראל בתפארה"). ברכה על מצבו הכלכלי של האדם ("שעשה לי כל צרכי"). ושתי ברכות על השינה והקימה ("הנותן ליעף כוח", "המעביר חבלי שינה מעל עיני ותנומה מעל עפעפי").

  הברכה האחרונה ממשיכה בבקשה מן הבורא "אל תביאנו לידי ניסיון ולא לידי ביזיון... הגומל חסדים טובים לעמו ישראל".

- פרשת העקידה - קריאת סיפור עקדת יצחק
- ברכת "המקדש את שמו ברבים" - קטע שתחילתו "לעולם יהא אדם ירא שמים בסתר ובגלוי", ועוסק בשבח עם ישראל המקדשים את שם ה'. הקטע מכיל גם את קריאת שמע ומסתיים בברכת "ברוך אתה ה', המקדש את שמו ברבים".

אחרי ברכות השחר אומרים את פרשת הקורבנות.

סדר התפילה ביהדות לימי חול
תפילת שחרית - ברכות השחר | פרשת הקורבנות | פסוקי דזמרה | קריאת שמע | תפילת שמונה עשרה | חזרת הש"ץ, קדושה וברכת כהנים | תחנון | קריאת התורה | אשרי יושבי ביתך | למנצח | קדושה דסידרא | שיר של יום | פיטום הקטורת | עלינו לשבח תפילת מנחה - אשרי יושבי ביתך | תפילת שמונה עשרה | חזרת הש"ץ וקדושה | תחנון | עלינו לשבח

תפילת ערבית - קריאת שמע | תפילת שמונה עשרה | עלינו לשבח

הבהרה: ויקיפדיה אינה מקור לפסיקת הלכה.

מקור: http://he.wikipedia.org../../../%D7%91/%D7%A8/%D7%9B/%D7%91%D7%A8%D7%9B%D7%95%D7%AA_%D7%94%D7%A9%D7%97%D7%A8.html

קטגוריה: ברכות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש